stanford-oval/wikipedia huggingface dataset:
Don't Tell Me (שיר של מדונה)

"Don't Tell Me" (בעברית: "אַל תַּגִּיד לִי") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השמיני שלה, Music (2000). הוא יצא לאור ב-14 בנובמבר 2000, בהוצאת חברות התקליטים האחים וורנר ומאבריק רקורדס, כסינגל השני מתוך האלבום.
השיר הגיע למקום הרביעי במצעד הסינגלים הבריטי, והרביעי במצעד הבילבורד הוט 100.
רקע וכתיבה

השיר נכתב והופק על ידי מדונה, ביחד עם מירווה אחמדזאי וג'ו הנרי. איגוד תעשיית ההקלטות האמריקאי (RIAA) העניק ל-"Don't Tell Me" את תואר הזהב, על סך מכירות של למעלה מ-500,000 עותקים במדינה. איגוד תעשיית ההקלטות הבריטי (BPI) העניק לו את תואר הכסף, על מכירות של למעלה מ-200,000 עותקים.
סטיבן תומאס ארלוויין מ-AllMusic הפנה ביקורת חיובית כלפי השיר ותיאר אותו בתור ”שיר מורכב, חושני ועממי-פסיכולוגי”.
וידאו קליפ

הווידאו קליפ הרשמי של "Don't Tell Me" בוים על ידי ז'אן-בטיסט מונדינו, שעבד עם מדונה על הקליפים של שיריה "Open Your Heart", "Justify My Love", "Human Nature" ו-"Love Don't Live Here Anymore". בקליפ, ניתן לראותה כשהיא לבושה כבוקרת ורקדני ליווי רוקדים יחד איתה. הקליפ הועמד בקטגוריית "הקליפ הנשי הטוב ביותר".
נכון לנובמבר 2023, מונה הצפיות של הקליפ עומד על למעלה מ-40 מיליון צפיות.
מיקומי שיא

|   ‏‏‏  מצעדים ודירוגים (2000–2001)> מדינה |   ‏‏‏  מצעדים ודירוגים (2000–2001)> מצעד |   ‏‏‏  מצעדים ודירוגים (2000–2001)> מיקום שיא |   ‏‏‏  מצעדים ודירוגים (2000–2001)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 7 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 השירים למבוגרים | 4 |  |
|  ארצות הברית | מצעד 40 שירי המיינסטרים | 4 |  |
|  גרמניה | GfK – טופ 100 | 22 |  |
|  דנמרק | היטליסטן | 15 |  |
|  הולנד | מצעד 40 הסינגלים ההולנדיים | 12 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 15 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 5 |  |
|  פולין | ZPAV | 3 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 27 |  |
|  צרפת | SNEP | 16 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 12 |  |
|  שווייץ | המצעד השווייצרי | 10 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אוסטרליה | מצעד הסינגלים האוסטרלי | 78 |  |
|  אירופה | אירופה הוט 100 | 47 |  |
|  איטליה | מצעד הסינגלים האיטלקי | 13 |  |
|  ארצות הברית | בילבורד הוט 100 | 34 |  |
|  ארצות הברית | מצעד 40 השירים למבוגרים | 15 |  |
|  ארצות הברית | מצעד שירי הדאנס קלאב | 34 |  |
|  ארצות הברית | מצעד 40 שירי המיינסטרים | 21 |  |
|  ניו זילנד | המצעד הניו זילנדי הרשמי | 19 |  |
|  שווייץ | המצעד השווייצרי | 89 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000^ |
| ארצות הברית (RIAA) | זהב | 500,000^ |
| הממלכה המאוחדת (BPI) | כסף | 200,000 |
| צרפת (SNEP) | זהב | 250,000* |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
טיפוס בחבל

אתלט מטפס בחבל במרכז קניות בליון
טיפוס בחבל הוא ספורט בו המשתתפים צריכים לטפס על חבל התלוי אנכית באמצעות ידיהם בלבד. תחרויות טיפוס בחבל נערכות על ידי כוחות משטרה וכיבוי אש ברחבי העולם, וכן ענף ספורט זה זוכה לעניין מחודש בצרפת שם נערכות תחרויות בקניונים ובמרכזי קניות. הענף פופולרי במיוחד בצ'כיה וחובבי הספורט מקיימים אליפויות מקומיות וארציות משנת 1993.
היסטוריה ותיאור התחרות

עד לאולימפיאדת 1932 (כולל) ענף הטיפוס בחבל נכלל כחלק מתחרויות האתלטיקה האולימפיים. בארצות הברית נערכו אליפויות טיפוס בחבל שאורכו נע מ-6 ועד 7.5 מטרים וקוטרו כ-3.8 סנטימטרים. התחרויות נערכו על ידי איגוד האתלטים החובבים ועל ידי ה-NCAA עד לתחילת שנות השישים ומאז בוטלו. במשחקים אולימפיים שנערכו בארצות הברית המתחרים טיפסו על חבל באורך 7.62 מטרים (25 רגל), ואילו במשחקים האולימפיים באירופה אורך החבל נקבל ל-8 מטרים (26.3 רגל). כמעט בכל התחרויות, המדד לניצחון היה הטיפוס לראש החבל בזמן הקצר ביותר, המתחרים היו מתחילים את הטיפוס ממנח של ישיבה וטיפסו על החבל רק באמצעות הידיים והזרועות. הותר לספורטאים לבעוט ברגליים כדי להשיג תנופה. באולימפיאדת אתונה הראשונה בעת החדשה המתחרים נמדדו לא רק לפי משך זמן הטיפוס אלא גם לפי טכניקת הטיפוס שלהם (למשל אחיזת החבל בשתי הידיים והנפת הגוף במאונך לחבל הוסיפה לדרגת הקושי). בכל התחרויות האולימפיות האחרות עד לשנת 1932 הניצחון בטיפוס בחבל נקבע אך ורק לפי זמן הטיפוס.
בראש החבל הותקן מעין טמבורין בתוך תושבת ובו המטפס נגע בהגיעו לפסגה. מספר מודדים עמדו עם שעוני עצר ומדדו את זמן הטיפוס לכל אתלט ובסופו של דבר היה מתבצע ממוצע. עם השנים, פותחו אמצעי מדידה אלקטרוניים למדידת הטיפוס בחבל ואתלטים שונים חשבו שיש להוסיף אותו לתחום מקצועות השדה והמסלול ולא לתחום האתלטיקה הקלה. שיא העולם בטיפוס בחבל שאורכו 20 רגל (כ-6 מטר) הוא 2.8 שניות, שיא שהושג על ידי דון פרי מארצות הברית בשנות החמישים.
שיאי עולם

לפי ספר השיאים של גינס נקבע שיא טיפוס בחבל לפי החוקים לעיל: למטפס יש 60 שניות לעלות שוב ושוב על החבל, אורך החבל הוא 5 מטרים והטיפוס מתחיל מתנוחה של ישיבה. את השעון מאפסים כאשר המטפס יורד בחבל וסוכמים יחד את כל זמני העלייה עד למקסימום של 60 שניות. לפי שיטה זו השיא בטיפוס בחבל נקבע על ידי מרקוס בונדי ב-31 בינואר 2010 שהצליח לטפס 27.8 מטרים או 5.5 עליות חבל ב-60 שניות.
בטיפוס בחבל באורך 20 מטרים נקבע שיא בשנת 2007 בליון שבצרפת על ידי אלש נובאק מצ'כיה, הוא טיפס על החבל ב-25.85 שניות.
בטיפוס בחבל באורך 14 מטרים נקבע שיא בשנת 2010 גם על ידי אלש נובאק מצ'כיה, את הטיפוס השלים ב-14.03 שניות.
אלש נובאק אף קבע שיא בטיפוס בחבל באורך 8 מטרים - 4.87 שניות.
ראו גם

התעמלות
חבל (אקרובטיקה)
הערות שוליים

↑  טיפוס בחבל - היסטוריה ומדדים
בך לא נוגע

| --- | --- |

 שיר בביצוע יהודית רביץ
 מתוך האלבום געגוע
 יצא לאור:  מרץ 2000
 תאריך כתיבה:  12 באוקטובר 2000
 תאריך הקלטה:  2000
 שפה:  עברית
 אורך:  3:28
 כתיבה:  דן תורן
 לחן:  דן תורן
 הפקה:  רן שם טוב, יובל שפריר
 עיבוד:  רן שם טוב, יובל שפריר
בך לא נוגע הוא שיר של הזמרת הישראלית יהודית רביץ. השיר נכתב והולחן על ידי דן תורן, ועובד והופק בידי רן שם טוב ויובל שפריר. השיר יצא לאור במרץ 2000 כחלק מאלבום האולפן העשירי של יהודית רביץ, "געגוע".
רקע ויצירה

את השיר כתב דן תורן בעקבות האינתיפאדה השנייה, בליל ה-12 באוקטובר 2000, כמה שעות לאחר הלינץ' ברמאללה. לדבריו, אותם אירועים גרמו לן להרהר בנושאים המפחידים ילדים, שכן באותה עת היו ילדים קטנים גם לו וגם לזמרת הישראלית יהודית רביץ שעבד על אלבום האולפן העשירי שלה, "געגוע". השיר עובד והופק בידי רן שם טוב ויובל שפריר וקטע התזמורת עובד בידי אילן מוכיח.
הוצאה לאור

השיר יצא לאור לראשונה במרץ 2000 כחלק מהאלבום "געגוע". בספטמבר 2000 יצא לאור כחלק מאלבום ההופעה של יהודית רביץ עם התזמורת הפילהרמונית הישראלית, "יהודית רביץ והפילהרמונית", בשנת 2002 כחלק מאלבום ההופעה של דן תורן, "עוד סיבוב", בשנת 2008 יצא לאור כחלק מאלבום ההופעה של רביץ, "באה מאהבה – קיסריה 2008",
וידאו קליפ

הווידאו קליפ של השיר בוים על ידי דן תורן ונראית בו רביץ שרה כשהיא צועדת עם עגלת תינוק בשדרות רוטשילד בתל אביב.
ניתוח מוזיקלי

השיר מתחיל בתיאור פחדים נפוצים בקרב ילדים; דובים ביער והמפלצת מלוך נס. בבית השני מתוארים פחדים מדברים אמיתיים כגון מלחמת קוסובו ומחלת האיידס אשר תוארה במשפט ”יש חיידק משוגע שפוגע, חסר הבחנה”.
ביצועים וגרסאות כיסוי על רקע מגפת הקורונה

בתחילת שנות העשרים של המאה העשרים ואחת השיר נהנה מרלוונטיות מחודשת לאור מגפת הקורונה, בעקבות השורה העוסקת ב"חיידק". לאחר ארבע שנים שלא שרה בציבור, במרץ 2020, ביצעה יהודית רביץ את השיר כשבסופו הוסיפה את השורה "בך, ובך, ובכם, ובנו - לא נוגע".
ב-9 בספטמבר 2020 יצאה לאור גרסת כיסוי של השיר שבוצעה על ידי הזמרים קרן פלס ואלון עדר, בעיבוד והפקה של גלעד שמואלי, כחלק מאלבום הקאברים "צו השעה - צו ראשון". גל אוחובסקי מ"מאקו" כתב כי גרסה זו עומדת בכבוד מול המקור.
מצעדים שנתיים

|   ‏‏‏  תש"ס> מדינה |   ‏‏‏  תש"ס> מצעד |   ‏‏‏  תש"ס> מיקום שיא |   ‏‏‏  תש"ס>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת גימל | 38 |  |
|  ישראל | גלי צה"ל | 27 |  |
הערות שוליים

1 2 3 4 5 6 7  דן תורן, מסביב לשיר אחד, באתר פייסבוק, ‏26 במרץ 2020
1 2  יש מלחמה באמצע אירופה: השנים עוברות - ובך לא נוגע רלוונטי מתמיד, באתר גלגלצ
↑  עינב שיף‏, בייבי, דבר עברית: עשרת השירים הגדולים של דן תורן, באתר וואלה, 11 באוקטובר 2010
↑  נדב מנוחין‏, בראש התורן: ספר הזכרונות של דן תורן מלא בהתרגשות ממוזיקה, באתר וואלה, 1 בדצמבר 2021
1 2   יהודית רביץ - בך לא נוגע - קליפ, סרטון בערוץ "Helicon Music - הליקון", באתר יוטיוב (אורך: 03:29)
↑  יהודית רביץ, געגוע, באתר ספוטיפיי
↑  יהודית רביץ, התזמורת הפילהרמונית הישראלית, יהודית רביץ והפילהרמונית, באתר ספוטיפיי
↑  דן תורן, עוד סיבוב, באתר אפל מיוזיק
↑  יהודית רביץ, באה מאהבה קיסריה 2008, באתר ספוטיפיי
1 2 3  גל אוחובסקי, ‏יש כיסוי ויש כיסוי, באתר ‏מאקו‏, 10 בספטמבר 2020
↑  נדב מנוחין‏, אוסף החידושים "צו השעה" אמנם נולד ממצוקה עכשווית, אבל כמה משיריו יישארו איתנו לנצח, באתר וואלה, 10 בספטמבר 2020
↑  דניאל שירין, צפו: יהודית רביץ בהופעה נדירה, באתר ישראל היום, 25 במרץ 2020
↑   יהודית רביץ - בך לא נוגע | בליווי רביעית מיתרים, סרטון בערוץ "Shawn Lawyone Gilad", באתר יוטיוב (אורך: 02:41)
↑   איה חיות, "יש חיידק משוגע שפוגע" שרה יהודית רביץ מביתה, ונשמעת אקטואלית מתמיד, באתר הארץ, 25 במרץ 2020
↑   קרן פלס, אלון עדר - בך לא נוגע, סרטון בערוץ "צו השעה", באתר יוטיוב (אורך: 03:39)
| יהודית רביץ |
| --- | --- | --- |
| אלבומי אולפן | יהודית רביץ (1979) • גלוי ונעלם (1980) • בוא לריו (1983) • דרך המשי (1984) • באה מאהבה (1987) • שֵׁם (1990) • ומאוד לא פשוט לחכות (1993) • עד לאן שהלב לוקח (1994) • איזו מין ילדה (1997) • געגוע (2000) • עיר קטנה (2007) • סופות של חול (2012) |  |
| אלבומי אוסף | מילה טובה ואוסף שירים (1982) • מיטב השירים (1994) • מיטב השירים 2 (2002) • אוסף להיטים (2004) • מיטב השירים 1 + 2 (2007) |  |
| שיתופי פעולה | ששת (1977) • ארץ טרופית יפה (1977) • הכבש השישה עשר (1978) • באופן קבוע וחד פעמי (1979) • שירי מולדת ג' (1987) • העיקר זה הרומנטיקה (1991) • חברים שרים קורין (1998) • לו באת - נשים שרות שם טוב לוי (2006) • בללי, רביץ, רביקוביץ (2009)  • יהודית ויעקב, שירים מהבית (2010) |  |
| הופעות וסרטי DVD | יהודית רביץ והפילהרמונית (2001) • ילדות (2004) • גם אני רוצה חיבוק (2006) • באה מאהבה - קיסריה 2008 (2008) • גם אני רוצה חיבוק (2008) |  |
אלברטו דל ריו

| --- | --- |

דל ריו, מרץ 2016
 לידה:  25 במאי 1977 (בן 47) סן לואיס פוטוסי, מדינת סן לואיס פוטוסי, מקסיקו
 שם במה:  אלברטו אלברו בנדרס אלברטו דל ריו אלברטו אל פטרון דוס קאראס ג'וניור אל דוראדו אל איחו דה דוס קאראס אל פטרון
 משקל:  108 ק"ג
 גובה:  1.96 מטר
 מקום מגורים:  סן אנטוניו, טקסס, ארצות הברית
 לאום:  מקסיקני
 קריירה מקצוענית:  3 במאי 2000 – הווה (24 שנים)
 מאמנים:  דוס קאראס
חוסה אלברטו רודריגז צ'וקואן (בספרדית: José Alberto Rodríguez Chucuan; נולד ב-25 במאי 1977) הוא מתאבק, יזם היאבקות מקצועית ולוחם MMA מקסיקני. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, אלברטו דל ריו.
לפני שחתם ב-WWE, רודריגז הופיע תחת שם הבמה דוס קאראס ג'וניור גם בתור לוחם MMA וגם בתור מתאבק ברחבי מקסיקו ויפן, כשנחל הצלחה רבה בארגון ההיאבקות המקסיקני Consejo Mundial de Lucha Libre‏ (CMLL), בו זכה פעם אחת באליפות העולם במשקל כבד של CMLL. רודריגז חתם על חוזה ב-WWE בשנת 2009 וערך את הופעת הבכורה שלו ברוסטר הראשי שנה לאחר מכן כאלברטו דל ריו. ב-WWE, הוא הפך למתאבק המקסיקני הראשון אשר נולד במקסיקו וזכה גם באליפות ה-WWE וגם באליפות העולם במשקל כבד (כל אחד פעמיים). בנוסף, הוא ניצח בקרב הרויאל ראמבל ובקרב הכסף בבנק של שנת 2011, זכיות שהפכו אותו למתאבק היחיד שמנצח בשני קרבות אלה באותה השנה.
רודריגז שוחרר מהחוזה שלו ב-WWE בשנת 2014 והחל להופיע תחת שם הבמה אלברטו אל פטרון בארגוני היאבקות יפנים, פוארטו ריקנים, אמריקאים ומקסיקנים, כשהבולטים ביניהם הם Lucha Libre AAA Worldwide‏ (AAA),‏ Ring of Honor‏ (ROH) ו-Lucha Underground. ב-AAA, הוא זכה פעם אחת באליפות מגה של AAA. הוא חזר לקדנציה נוספת ב-WWE בשנת 2015, ובתקופה זו זכה פעמיים באליפות ארצות הברית. לעומת זאת, הוא עזב את הארגון שנה לאחר מכן. במרץ 2017, הוא חתם על חוזה בארגון ההיאבקות Impact Wrestling, שבו זכה באליפות העולם של אימפקט חודשים ספורים לאחר חתימתו באירוע סלאמיברסרי XV. בסך הכל, דל ריו הוא תשע פעמים אלוף עולם.
ביוגרפיה

רודריגז נולד ב-25 במאי 1977 בסן לואיס פוטוסי, מקסיקו למשפחה מקסיקנית הידועה במורשת ההיאבקות המקצועית שלה. אביו הוא מתאבק העבר דוס קאראס. הדודים שלו הם חבר היכל התהילה, מיל מאסקאראס, וסיקודליקו, בעוד שבני דודיו הם סיקודליקו ג'וניור ואיחו דה סיקודליקו. אחיו הצעיר, גיירמו, חתם על חוזה ב-WWE באוגוסט 2012 ונשלח למתחם הפיתוח NXT תחת שם הבמה ממו מונטנגרו, אך שוחרר מחוזהו כשנה לאחר מכן.
רודריגז בעל תואר ראשון באדריכלות מטען האוניברסיטה האוטונומית של סן לואיס פוטוסי.
היאבקות

הליך גדילתו בחיק משפחת מתאבקים גרם לרודריגז לפנות לענף ההיאבקות בסגנון יווני-רומי, כשהתאמן תחת הדרכתם של ליונל קולסני וחואן פרננדז. הוא קיבל מקום בנבחרת הלאומית ובמהלך תקופתו בנבחרת, הוא זכה רשם מספר הישגים. בשנת 1997, הוא סיים במקום השלישי באליפות העולם לנוער בצ'כיה. הוא גם זכה שלוש פעמים במשחקי מרכז אמריקה והקריביים בחלוקת המשקל שלו ואף זכה במדליה בהמשחקים הפאן-אמריקאיים. רודריגז היה בדרכו הבטוחה להשתתף באולימפיאדת סידני 2000 באוסטרליה, אך עקב חוסר מימון ותמיכה, מקסיקו לא שלחה את נבחרת ההיאבקות באותה השנה.
קריירת אמנויות לחימה משולבות

לאחר שערך את הבכורה שלו בענף ההיאבקות המקצועית בשנת 2000, דוס קאראס ג'וניור החליט לנסות את מזלו בזירת אמנויות לחימה משולבות (MMA). אחד מיריביו הבולטים בשנותיו הראשונות היה מירקו קרו קופ הקרואטי, כשנלחם נגדו במסגרת אירוע של הארגון Pride Fighting Championships ובו הוא הפסיד לו לאחר בעיטה לראש בתחילת הסיבוב הראשון.
ב-11 באוקטובר 2016, הוא מונה לנשיא ארגון ה-MMA,‏ Combate Americas. התפקיד כלל סמכויות מזעריות בלבד, שבהם לרודריגז לא הייתה סמכות וכוח לעשות כרצונו בארגון, כך שהוא שימש כגורם שיווקי עבור הארגון אל רשת המדיה המקסיקנית. לעומת זאת, ב-20 ביולי 2017, הוא התפטר מתפקידו על מנת להתמקד בקריירת ההיאבקות שלו.
ב-9 ביולי 2019, דווח שרודריגז יחזור לזירת ה-MMA לראשונה מאז שנת 2010 ויתמודד מול חבר היכל התהילה של ה-UFC, טיטו אורטיז. בקרב בין השניים, שהתקיים ב-7 בדצמבר של אותה השנה, רודריגז הפסיד בסיבוב הראשון כתוצאה מהכנעה.
חיים אישיים

רודריגז נישא לראשונה לאנג'לה ולקיי, כשביחד יש להם שלושה ילדים. ולקיי הגיעה מסמכי גירושים מרודריגז ביוני 2016 בגין ניאוף, כשלבסוף הזוג התגרש, ב-30 באפריל 2022 ולקיי נפטרה, יומיים לפני כן, רודריגז פרסם כי ולקיי צריכה תרומות דם דחוף על מנת שלא תמות, מבלי להסביר את הסיבה.
במאי 2016, רודריגז והמתאבקת סאראיה-ג'ייד בוויס, הידועה יותר בשם הבמה שלה, פייג' הודיעו בפומבי על מערכת היחסים המשותפת שלהם. השניים התארסו באוקטובר 2016, אך נפרדו בשלהי שנת 2017.
ב-24 במאי 2018, רודריגז קיבל אזרחות אמריקאית.
חיים אישיים > אישומי תקיפה מינית

ב-9 במאי 2020, רודריגז נעצר בסן אנטוניו, טקסס לאחר שלכאורה הכה ותקף מינית את חברתו. על פי התלונה, חברתו טענה שהוא תקף אותה וגרם לה לחבלות ב-3 במאי. היא גם טענה שהוא ריסק את הטלפון והמחשב הנייד שלה ואף ניסה לשרוף את הדרכון שלה. טענה נוספת שעלתה הייתה שרודריגז כפה עליה לרדת במדרגות, להתפשט ולרקוד עבורו, כשהאחרון התקדם ותקף אותה מינית. לטענתה, בזמן ביצוע התקיפה המינית, רודריגז תקע גרב בפיה וחנק אותה על מנת לשמור עליה בשקט, ואף תקף אותה מספר פעמים בראשה בעזרת אגרופים. לאחר מכן, הוא אמר לה לא לספר לאף אחד את המקרה ואיים עליה שאם תעשה זאת, הוא ייקח את ילדה וישאיר אותו לבדו באמצע הדרך. מדו"ח המשטרה עלה כי חברתו סבלה מחבלות רבות וחתכים בפניה בנוסף לסימני שריטה סביב צווארה. צו מעצר הוגש נגד רודריגז והוא הובא לכלב במחוז בקסר, שם הואשם בעבירה אחת של תקיפה מינית ובסעיף תקיפה של נזק גוף. רודריגז שוחרר בשעות הבוקר המוקדמות של ה-10 במאי תמורת ערבות של 50 אלף דולר. ב-9 באוקטובר, רודריגז הועמד לדין מול חבר מושבעים גדול והואשם באופן רשמי בשתי עבירות פשע: האחת, חטיפה בנסיבות מחמירות והאחרת, בתקיפה מינית.
אליפויות והישגים

הישגים בארגון ההיאבקות Alianza Universal De Lucha Libre
גביע העולם (2019)  - עם LA פארק
הישגים בארגון ההיאבקות Big League Wrestling – BLW
אליפות העולם במשקל כבד של BLW (פעם אחת)
הישגים בארגון ההיאבקות Consejo Mundial de Lucha Libre – CMLL
אליפות העולם במשקל כבד של CMLL (פעם אחת)
גביע הג'וניור (2006)
הישגים בארגון ההיאבקות Impact Wrestling
אליפות העולם המאוחדת במשקל כבד של GFW (פעם אחת)
האליפות הגלובלית של GFW (פעם אחת)
הישגים בארגון ההיאבקות Lucha Libre AAA Worldwide
אליפות מגה של AAA (פעם אחת)
גביע העולם של לוצ'ה ליברה (2015)  - עם מיסטזיס וריי מיסטריו ג'וניור
טכניקו השנה (2014)
הישגים בארגון ההיאבקות New Generation Championship Wrestling – NGCW
אליפות במשקל כבד של NGCW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-6 מתוך 500 המתאבקים הטובים ביותר לשנת 2011
הישגים בארגון ההיאבקות Qatar Pro Wrestling – QPW
אליפות העולם של QPW (פעם אחת)
הישגים בארגון ההיאבקות World Wrestling League – WAW
אליפות העולם הבלתי מעורערת במשקל כבד של WAW (פעם אחת)
הישגים בארגון ההיאבקות World Wrestling Entertainment – WWE
אליפות ה-WWE (פעמיים)
אליפות העולם במשקל כבד (פעמיים)
אליפות ארצות הברית (פעמיים)
רויאל ראמבל (2011)
מחזיק מזוודת "כסף בבנק" (2011)
גביע בראגינג רייטס (2010)  - עם קבוצת סמאקדאון (ביג שואו, ריי מיסטריו, ג'ק סוואגר, אדג', טיילר רקס וקופי קינגסטון)
הישגים בארגון ההיאבקות World Wrestling League – WWL
אליפות העולם במשקל כבד של WWL (פעם אחת)
הישגים במגזין ההיאבקות Wrestling Observer Newsletter – WON
הגימיק הטוב ביותר (2010)
מאזן קרבות MMA

| תוצאה | מאזן | יריב | שיטה | אירוע | תאריך | סיבוב | זמן | מיקום | הערות |
| --- | --- | --- | --- | --- | --- | --- | --- | --- | --- |
| הפסד | 6–9 | טיטו אורטיז | הכנעה (חניקה משולשת) | Combate Americas 51: Tito vs. Alberto | 7 בדצמבר 2019 | 1 | 3:10 | מקאלן, טקסס, ארצות הברית |  |
| הפסד | 5–9 | ימאמוטו הנשי | נוקאאוט טכני (אגרופים) | Cage of Combat 4: Spanish Bombs | 27 בפברואר 2010 | 2 | 2:47 | מדריד, ספרד |  |
| ניצחון | 4–9 | ארתור בארט | נוקאאוט (בעיטה לראש) | Cage of Combat 3: San Vale Todo | 13 בפברואר 2010 | 1 | 3:51 | טוראון, מקסיקו |  |
| ניצחון | 4–8 | טושיוקי מורייה | הכנעה (סיבוב צוואר) | COC I: Cage of Combat I | 26 בדצמבר 2009 | 1 | 3:17 | וראקרוס, מקסיקו |  |
| ניצחון | 4–7 | איגנסיו לגונה | הכנעה (חניקה משולשת) | Berkman MMA Promotions I | 15 בדצמבר 2008 | 2 | 2:36 | מקסיקו סיטי, מקסיקו |  |
| ניצחון | 4–6 | האטו קיושי | הכנעה (חניקה משולשת) | MMA Xtreme 17 | 15 בדצמבר 2007 | 2 | 2:31 | הונדורס |  |
| ניצחון | 4–5 | ז'ואאו טואה | הכנעה (חניקת גיליוטינה) | MMA Xtreme 14 | 13 באוקטובר 2007 | 1 | 2:41 | הונדורס |  |
| ניצחון | 4–4 | ג'ורג' קינג | הכנעה (חניקה משולשת) | VFX: Vale Tudo | 27 במאי 2007 | 1 | 4:00 | טלאהואק, מקסיקו |  |
| הפסד | 4–3 | קאזוהירו נקאמורה | החלטת שופטים (פה אחד) | Pride 27 | 1 בפברואר 2004 | 3 | 5:00 | אוסקה, יפן |  |
| הפסד | 3–3 | מירקו קרו קופ | נוקאאוט (בעיטה לראש) | Pride Bushido 1 | 5 באוקטובר 2003 | 1 | 0:46 | סאיטאמה, יפן |  |
| ניצחון | 2–3 | בראד קולר | הכנעה (פציעת כתף) | Deep: 12th Impact | 15 בספטמבר 2003 | 1 | 1:25 | טוקיו, יפן |  |
| הפסד | 2–2 | הירויוקי איטו | פסילה (תפיסה בחבלים) | Deep: 9th Impact | 5 במאי 2003 | 1 | 3:21 | טוקיו, יפן |  |
| ניצחון | 1–2 | טאטסוקי נקאנו | הכנעה (חניקה משולשת) | Deep: 6th Impact | 7 בספטמבר 2002 | 1 | 4:05 | טוקיו, יפן |  |
| הפסד | 1–1 | קנגו וואטנבי | הכנעה (חניקה משולשת) | Deep: 4th Impact | 30 במרץ 2002 | 2 | 3:52 | נגויה, פלורידה, יפן |  |
| ניצחון | 0–1 | קנגו וואטנבי | נוקאאוט טכני (שבר בזרוע) | Deep: 2nd Impact | 18 באוגוסט 2001 | 1 | 0:50 | יוקוהמה, נבדה, יפן |  |
סינגפור איירליינס

איירבוס A350-900 של החברה
בואינג 777-300ER של החברה
איירבוס A330-300 של החברה
דיילות החברה לבושות בבגד הלאומי
סינגפור איירליינס (במנדרינית: 新 加 坡 航 空 公 司; באנגלית: Singapore Airlines, ידועה גם כ-SIA) היא חברת התעופה הלאומית של סינגפור. בסיס הבית שלה נמצא בנמל התעופה סינגפור צ'נגי, מהעמוסים בעולם. נחשבת לאחת מחברות התעופה היוקרתיות והטובות בעולם, בשנת 2018 זכתה במקום הראשון בתואר "חברות התעופה הטובות בעולם", ובשנת 2019 זכתה במקום השני.
תולדות החברה

סינגפור איירליינס נוסדה ב-12 באוקטובר 1947 בשם "מלאיאן איירוויז לימיטד".
כאשר סינגפור יצרה ברית עם מלזיה בשנת 1963, שונה שמה של החברה ל"מלזיאן איירליינס" או בקיצור MAS.
בשנת 1966 כאשר פורקה הברית בין המדינות שונה שמה של החברה ל"מלזיה-סינגפור איירליינס" או בקיצור MSA. השנה הבאה הייתה שנת מפנה בחברה, יעדים חדשים נוספו, וכן הגיע מטוס הבואינג הראשון של החברה מסוג בואינג 707 וזמן קצר לאחר מכן נוספו גם מטוסי בואינג 737.
החברה במתכונתה הנוכחית פורקה בשנת 1972 בעקבות סכסוכים פוליטיים בין שתי המדינות. החברה התפרקה לשתי חברות, סינגפור איירליינס ומלזיה איירליינס.
בשנת 2000 רכשה החברה 49% ממניותיה של חברת התעופה הבריטית וירג'ין אטלנטיק..
באוקטובר 2007 נמסר לחברה מטוס איירבוס A380, ובכך הפכה סינגפור איירליינס למפעילה הראשונה בעולם של מטוס זה.
בשנת 2012 מכרה החברה את כל מניותיה בווירג'ין אטלנטיק לחברת התעופה האמריקאית דלתא איירליינס.
עד 2013 הפעילה החברה את קו הטיסה המסחרי הארוך ביותר בעולם: מסינגפור לניו יורק, שהם 16,700 ק"מ בזמן טיסה של כ-18 שעות, שבוצעה במטוסי איירבוס A340 שהוסבו לצורך הפעלת הקו לתצורת מושבים הכוללת 100 מושבי מחלקת עסקים בלבד. ב-2013 בוטל הקו, והוא שב לפעול ב-11 באוקטובר 2018 במטוסי איירבוס A350-900ULR בתצורת מחלקת תיירים פלוס, ומחלקת עסקים. לאחר מגפת הקורונה שבה החברה להפעיל את הקו, ושדרגה את הטיסה בעוד כמה קילומטרים לאחר שהחלה לנחות בקו זה בנמל התעופה הבינלאומי ג'ון פ. קנדי.
בחודש ספטמבר 2016 הודיע להחברה שהיא תוציא משירות את מטוס ה-A380 הראשון שלה 9V-SKA ושהיא תחליפו באחד ממטוסי הA380 שהזמינה.
במרץ 2018 קיבלה החברה את הבואינג 787-10 הראשון של החברה. החברה היא גם לקוח ההשקה של דגם זה.
צי המטוסים

צי המטוסים של החברה נכון למאי 2020:
| כלי טיס | בצי | בהזמנה | נוסעים> R | נוסעים> F | נוסעים> J | נוסעים> S | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- | --- | --- |
| איירבוס A330-300 | 9 | — | — | — | 30 | — | 255 | 285 | יצאו משירות החל משנת 2019 |
| איירבוס A350-900 | 41 | 19 | — | — | 42 | 24 | 187 | 253 |  |
| איירבוס A350-900 | 41 | 19 | — | — | 40 | — | 263 | 303 |  |
| איירבוס A350-900ULR | 7 | — | — | — | 67 | 94 | — | 161 |  |
| איירבוס A380-800 | 19 | — | 12 | — | 86 | 36 | 245 | 379 |  |
| איירבוס A380-800 | 19 | — | 12 | — | 60 | 36 | 333 | 441 |  |
| איירבוס A380-800 | 19 | — | 6 | — | 78 | 44 | 343 | 471 |  |
| בואינג 737 MAX 8 | — | 37 | אין מידע | אין מידע | אין מידע | אין מידע | אין מידע | אין מידע |  |
| בואינג 777-300 | 5 | — | — | 8 | 50 | — | 226 | 284 |  |
| בואינג 777-300ER | 27 | — | — | 4 | 48 | 28 | 184 | 264 |  |
| בואינג 777-9 | — | 20 | טרם נקבע | טרם נקבע | טרם נקבע | טרם נקבע | טרם נקבע | טרם נקבע | יתקבלו החל משנת 2021 |
| בואינג 787-10 | 15 | 29 | — | — | 36 | — | 301 | 337 |  |
צי מטוסי המטען של סינגפור איירליינס
| בואינג 747-400F | 7 | — | מטען | מטען | מטען | מטען | מטען | מטען |  |
| סה"כ | 131 | 105 |  |  |  |  |  |  |  |
פעילות החברה בישראל

בנובמבר 2018 התפרסם שהחברה שוקלת לפתוח קו מסינגפור לתל אביב החל משנת 2019.
חברות בנות

טייגראייר (סינגפור), אוחדה ב-2016 עם סקוט.
סקוט (סינגפור), 100%
סילק אייר (סינגפור), 100%
וירג'ין אוסטרליה (אוסטרליה), 19.8%
ראו גם

טיסה 006 של סינגפור איירליינס
הערות שוליים

↑  סוכנויות הידיעות, חברות התעופה הנערצות בעולם, באתר כלכליסט, 2 באפריל 2011
↑  "World's Top 100 Airlines 2018 | SKYTRAX". SKYTRAX (באנגלית בריטית). נבדק ב-2018-07-18.
↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
↑  "Branson sells 49% of Virgin Atlantic". BBC News (באנגלית). 1999-12-20. נבדק ב-2018-06-27.
↑  יש כבר תאריך: הטיסה הארוכה ביותר בעולם תמריא השנה, באתר וואלה, 30 במאי 2018
↑  פרטי צי המטוסים של סינגפור איירליינס, באתר airfleets.net (באנגלית)
↑  "Boeing, Singapore Airlines Announce Order for 39 Airplanes". Boeing. 23 באוקטובר 2017. נבדק ב-23 באוקטובר 2017. {{cite web}}:  (עזרה)
↑  יוסי פישר‏, חברת התעופה הטובה בעולם בדרך לישראל, באתר וואלה, 25 בנובמבר 2018
| קבוצת סינגפור איירליינס |
| --- | --- | --- |
| חברות תעופה | סינגפור איירליינס |  |
| חברות אזוריות | סילק אייר |  |
| חברות תעופה זולה | סקוט • טייגראייר |  |
| חברות מטענים | סינגפור איירליינס קרגו |  |
| --- | --- |
בקרת זהויות :  NLI: 987007393531305171  GND: 1229123-7  LCCN: n85079136  VIAF: 138436676   WorldCat (עם VIAF): 138436676